ຊາວຣັດເຊຍ 70,000 ຄົນ ພາກັນເດີນຂະບວນ ໄວ້ອາໄລແກ່ ທ່ານ Boris Nemtsov
ພວກ​ເດີນ​ຂະ​ບວນທີ່​ໂສກ​ເສົ້າ ຫຼາຍໆຄົນຖື​ທຸງຊາດຣັດ​ເຊຍ ​ແລະ ປ້າຍ​ທີ່​ມີ​ຄຳ​ເວົ້າວ່າ “I am not afraid ຫຼື ຂ້າພະ​ເຈົ້າບໍ່​ຢ້ານ” ​ໃນ​ກາ​ນລະນຶກ​ເຖິງ ທ່ານ Boris Nemtsov.
ທີ່ຣັດເຊຍ ຫຼາຍໝື່ນຄົນໄດ້ພາກັນເດີນຂະບວນ ຢູ່ໃຈກາງ ນະຄອນຫລວງມົສກູ ໃນວັນອາທິດວານນີ້ ເພື່ອໄວ້ອາໄລ ແກ່ຜູ້ນຳຝ່າຍຄ້ານ ທ່ານ Boris Nemtsov ທີ່ໄດ້ຖືກສັງຫານ ພວກເດີນຂະບວນທີ່ໂສກເສົ້າ ຫຼາຍໆຄົນຖືທຸງຊາດຣັດເຊຍ ແລະ ປ້າຍທີ່ມີຄຳເວົ້າວ່າ   ໃນການລະນຶກເຖິງນັກການເມືອງເຈນເວທີ ຫົວເສລີ ນິຍົມ ແລະເປັນຜູ້ວິພາກວິຈານ ປະທານາທິບໍດີ Vladimir Putin ຢ່າງບໍ່ຈົ່ງ ບັນດາຜູ້ຈັດແຈງການເດີນຂະບວນ ກ່າວວ່າ ມີ 70,000ຄົນ ເຂົ້າຮ່ວມການເດີນຂະບວນ ໃນຂະນະທີ່ ຕຳ ຫລວດມົສກູ ກ່າວວ່າ ຝຸງຊົນແມ່ນໜ້ອຍກວ່ານັ້ນ ຄືມີປະມານ 21,000 ຄົນ ພວກເດີນຂະບວນບາງຄົນ ທັງໜຸ່ມແລະແກ່ ພາກັນຖືຮູບພາບ ຂອງ ທ່ານ Nemtsov ໄວ 55 ປີ ທີ່ຖືກຍິງຕາຍ ໃນຕອນຄ່ຳວັນສຸກຜ່ານມາ ຢູ່ທີ່ຂົວແຫ່ງນຶ່ງໃກ້ໆກັບວັງ Kremlin ໃນຂະນະທີ່ທ່ານກຳລັງຍ່າງກັບຄືນເມືອເຮືອນ ຈາກຮ້ານອາຫານ ອະດີດນາຍົກລັດຖະມົນຕີຣັດເຊຍ ທ່ານ Mikhail Kasyanov ຊຶ່ງເປັນຜູ້ວິຈານທ່ານ Putin ຢ່າງແຂງຂັນເຊັ່ນກັນ ກ່າວວ່າ ທ່ານຄິດວ່າ ການສັງຫານນັ້ນ ຈະພິສູດໃຫ້ເຫັນວ່າ ເປັນເຫດການ ທີ່ສຳຄັນໃນປະຫວັດສາດຂອງຣັດເຊຍ ທ່ານ Kasyanov ເວົ້າວ່າ ບັນດາເຈົ້າໜ້າທີ່ຣັດເຊຍ ຊຶ່ງປົກກະຕິແລ້ວ ແມ່ນຊັກຊ້າໃນການອະນຸມັດ ໃຫ້ມີການໂຮມ ຊຸມນຸມຢ່າງໃຫຍ່ ຂອງຝ່າຍຄ້ານນັ້ນ ໄດ້ອະນຸຍາດໃຫ້ມີການຍ່າງໄວ້ອາໄລ ໃນວັນອາທິດ ວານນີ້ໂດຍໄວ ທ່ານ Nemtsov ໄດ້ມີໝາຍກຳນົດ ຈະເປັນຜູ້ນຳພາໃນການໂຮມຊຸມນຸມ ຕໍ່ຕ້ານສົງຄາມ ແລະ ຕໍ່ຕ້ານທ່ານພູຕິນ ຢູ່ທີ່ນະຄອນຫຼວງມົສກູ ໃນວັນອາທິດວານນີ້ ແຕ່ກົງກັນຂ້າມ ໄດ້ ກາຍມາເປັນການວາງແຜນເພື່ອໄວ້ອາໄລແດ່ຊາຍຄົນນີ້ ຜູ້ທີ່ປະທານນາທິບໍດີ ບາຣັກ ໂອບາມາແຫ່ງສະຫະລັດເອີ້ນວ່າ  ຕໍ່ສິດທິຂອງ ປະຊາຊົນຣັດເຊຍ ຕຳຫຼວດກຳລັງພາກັນຕາມລ່າໂຕພວກມືປືນ ທີ່ໄດ້ຍິງທ່ານ Nemtsov 4 ນັດຈາກລົດ ຄັນນຶ່ງ ໃນຂະນະທີ່ທ່ານ Nemtsov ແລະເພື່ອນຍິງ ຄົນນຶ່ງ ກຳລັງຍ່າງຂ້າມຂົວແມ່ນ້ຳ ມົສກູ ເພື່ອນຍິງຂອງທ່ານບໍ່ໄດ້ຮັບບາດເຈັບ